Publication: Magyar Közlöny
Issue: MK-2003-14 (Year: 2003, Number: 14)
Era: 1990-2004
Section: d) az 1991. évi XII. törvény alapján megszüntetett nyugdíjkiegészítés helyébe lépõ pótlék
Paragraph Index: 327

5. § A TnyR. a következõ 11/F. §-sal egészül ki: „11/F. § A Tny. 17. §-a (2) bekezdésének rendelkezése szerint, ha a 2002. december 31-ét követõ és 2004. január 1-jét megelõzõ idõponttól megállapításra kerülõ saját jogú nyugellátás alapját képezõ havi átlagkereset 100 000 forintnál több a 100 001—114 000 forint közötti átlagkereset kilencven százalékát, a 114 001—129 000 forint közötti átlagkereset nyolcvan százalékát, a 129 001—143 000 forint közötti átlagkereset hetven százalékát, a 143 001—158 000 forint közötti átlagkereset hatvan százalékát, a 158 001—172 000 forint közötti átlagkereset ötven százalékát, a 172 001—201 000 forint közötti átlagkereset negyven százalékát, a 201 001 forint feletti átlagkereset harminc százalékát kell a saját jogú nyugellátás megállapításánál figyelembe venni.”

Source: https://magyarkozlony.hu/hivatalos-lapok/ca4c5e22a9203347ebbe63dbcec8d8bc9870af3e/dokumentumok/1c80a9ba6bf4bd6030c44968226453541fbee5c7/letoltes